sukhrobnurali/uzbek-legal-corpus huggingface dataset:
ANDIJON VA FARGʻONA VILOYATLARI AHOLISIGA TIBBIY XIZMAT KOʻRSATIShNI YaXShILASh ChORA-TADBIRLARI TOʻGʻRISIDA
(resolution, 2021-02-22)

Aholiga tibbiy xizmat koʻrsatishni yaxshilash, shuningdek Andijon va Quva shaharlari oqsoqollari va masjidlari namozxonlarining murojaatlarini hisobga olib Vazirlar Mahkamasi qaror qiladi: 1. Andijon va Fargʻona viloyatlari hokimliklarining Andijon shahridagi “Imomi-Osim” masjid-madrasasini ona va bola reabilitatsiyasi markazi hamda Quva shahridagi “Abu Xanifa” masjidini reabilitatsiya boʻlimiga ega boʻlgan “Ona va bola” kasalxonasi sifatida rekonstruksiya qilish toʻgʻrisidagi takliflariga rozilik berilsin. 2. Andijon va Fargʻona viloyatlari hokimliklari koʻrsatib oʻtilgan obyektlarni rekonstruksiya qilish ishlarining buyurtmachilari etib, “Oʻzdavtibloyiha” instituti bosh loyihalashtiruvchi etib belgilansin. 3. Andijon va Fargʻona viloyatlari hokimliklari: koʻrsatib oʻtilgan obyektlarni viloyatlarga ajratilgan kapital qoʻyilmalarning umumiy limitlari doirasida mablagʻ bilan taʼminlasinlar; obyektlar qurilishini 1999-yilda foydalanishga topshirgan holda tender asosida amalga oshirsinlar. 4. 1-bandda koʻrsatib oʻtilgan obyektlarni ishchi chizmalar boʻyicha mablagʻ bilan taʼminlagan va keyinchalik xarajatlarni smeta hujjatlariga kiritgan holda bir vaqtning oʻzida loyihalashtirish va rekonstruksiya qilishga ruxsat berilsin. 5. Oʻzbekiston Respublikasi Sogʻliqni saqlash vazirligi obyektlarning belgilangan tartibda tibbiy asbob-uskunalar va jihozlar bilan butlanishini taʼminlasin. 6. Oʻzbekiston Respublikasi Makroiqtisodiyot va statistika vazirligi hamda Moliya vazirligi Andijon va Fargʻona viloyatlari hokimliklari bilan birgalikda 1999-yil uchun ushbu viloyatlarning investitsiya dasturini tuzishda koʻrsatib oʻtilgan obyektlarni rekonstruksiya qilishni tugallashga limitlar va budjet mablagʻlarini nazarda tutsin. 7. Oʻzbekiston Respublikasi Davlat arxitektura va qurilish qoʻmitasi loyihalashtirishning borishini va bajarilayotgan qurilish-montaj ishlari sifatini nazorat ostiga olsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari H.S. Karamatov va R.R. Yunusov zimmasiga yuklansin.
Hukumatlararo bitimlarni tasdiqlash toʻgʻrisida
(resolution, 1998-11-11)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: Oʻzbekiston Respublikasi Hukumati bilan Isroil Davlati Hukumati oʻrtasida ikki yoqlama soliq solinishning oldini olish hamda daromad va sarmoya soliqlarini toʻlashdan bosh tortishni bartaraf qilish toʻgʻrisidagi Konvensiya; Oʻzbekiston Respublikasi Hukumati bilan Isroil Davlati Hukumati oʻrtasida savdo va iqtisodiy hamkorlik toʻgʻrisidagi Bitim; Oʻzbekiston Respublikasi Hukumati bilan Isroil Davlati Hukumati oʻrtasida atrof-muhitni muhofaza qilish sohasida hamkorlik toʻgʻrisidagi Bitim; Oʻzbekiston Respublikasi Hukumati bilan Isroil Davlati Hukumati oʻrtasida qishloq xoʻjaligi sohasida hamkorlik toʻgʻrisidagi Bitim; Oʻzbekiston Respublikasi Hukumati bilan Isroil Davlati Hukumati oʻrtasida texnik hamkorlik toʻgʻrisidagi Bitim; Oʻzbekiston Respublikasi Hukumati bilan Isroil Davlati Hukumati oʻrtasida bojxona ishi boʻyicha oʻzaro koʻmaklashuv toʻgʻrisidagi Bitim; Oʻzbekiston Respublikasi Hukumati bilan Isroil Davlati Hukumati oʻrtasida sogʻliq saqlash va tibbiyot sohasida hamkorlik toʻgʻrisidagi Bitim; Oʻzbekiston Respublikasi Hukumati bilan Isroil Davlati Hukumati oʻrtasida oʻzaro madaniy markazlarni taʼsis qilish va ularning faoliyati boʻyicha Bayonnoma. 2. Oʻzbekiston Respublikasi Bosh vaziri oʻrinbosarlari hamda tashqi ishlar vaziri A.X.Kamilovga mazkur hujjatlarda nazarda tutilgan Oʻzbekiston Respublikasining majburiyatlari oʻz vaqtida bajarilishi ustidan nazoratni taʼminlasin.
TIJORAT BANKLARDA YuBILEY SANALARGA BAGʻIShLANIB ZARB QILINGAN TANGALARNI SOTIB OLISh VA ULARNING HISOBINI YURITISh
(other, 2018-03-17)

1. Ushbu Tartib Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi Qonunining 40 va 42-moddalari, “Banklar va bank faoliyati toʻgʻrisida”gi Qonunining 4-moddasiga, “Valyutani tartibga solish toʻgʻrisida”gi Qonunining 7-moddasiga asosan zarb qilingan oltin tangalarning hisobini tijorat banklarida yuritish tartibini belgilab beradi. 2. Tijorat banklari tangalarni sotib olish uchun Oʻzbekiston Respublikasi Markaziy banki hisobvaragʻiga 10 foizlik garov puli oʻtkazib berganda quyidagicha buxgalteriya yozuvi amalga oshiriladi. a) agar garov puli naqd chet el valyutasida toʻlansa, Debet — 19909 Boshqa debitorlik hisob raqamlari Kredit — 10101 Kassadagi naqd pul b) agar garov pul oʻtkazish yoʻli bilan amalga oshirilsa, Debet — 19909 Boshqa debitorlik hisob raqamlari Kredit — 10501 Boshqa banklardagi vakillik hisob raqami — Nostro 3. Tangalarning qolgan qiymatini toʻliq oʻtkazib berganda, a) agar oltin tangalarning toʻliq qiymatini naqd chet el valyutasida toʻlansa, Debet — 19909 Boshqa debitorlik hisob raqamlari Kredit — 10101 Kassadagi naqd pul b) agar oltin tangalarning toʻliq qiymati pul oʻtkazish yoʻli bilan amalga oshirilsa, Debet — 19909 Boshqa debitorlik hisob raqamlari Kredit — 10501 Boshqa banklardagi vakillik hisob raqami — Nostro 4. Sotib olingan tangalarni balansga kirim qilganda quyidagicha buxgalteriya yozuvi amalga oshiriladi. Debet — 10909 Qimmatbaho tangalar Kredit — 17101 “Spot” sharoitida valyuta savdosi Debet — 17101 “Spot” sharoitida valyuta savdosi Kredit — 19909 Boshqa debitorlik hisob raqamlari 5. Tijorat banklarida oʻz hisobvaraqlariga ega boʻlgan yuridik va jismoniy shaxslar tangalarni sotib olishlari mumkin va quyidagicha buxgalteriya yozuvi amalga oshiriladi. Debet — 20200 Muddatsiz depozitlar Kredit — 10501 Boshqa banklardagi vakillik hisob raqami — Nostro
OʻZBEKISTON RESPUBLIKASI VAZIRLAR MAHKAMASI TARKIBIDAGI OʻZGARISh TOʻGʻRISIDA
(resolution, 2005-02-22)

Vazirlar Mahkamasi qaror qiladi: 1. Oʻzbekiston Respublikasi Bosh vazirining birinchi oʻrinbosari — Oʻzbekiston Respublikasi Qishloq va suv xoʻjaligi vaziri lavozimi qisqartirilsin. 2. Oʻzbekiston Respublikasi Bosh vazirining oʻrinbosari — Agrosanoat kompleksi rahbari lavozimi kiritilsin. 3. Oʻzbekiston Respublikasi Qishloq va suv xoʻjaligi vaziri lavozimi kiritilsin.
“KOR FARMSANOAT” OʻZBEKISTON — HINDISTON QOʻSHMA KORXONASINING BARQAROR ISHLASHINI TAʼMINLASH CHORA-TADBIRLARI TOʻGʻRISIDA
(resolution, 2021-02-22)

Ichki bozorni yuqori sifatli dori-darmon vositalari bilan toʻldirish maqsadida Vazirlar Mahkamasi qaror qiladi: 1. Quyidagilar: “Oʻzfarmsanoat” davlat-aksiyadorlik konserni ishtirokida yiliga 6,6 mln flakon infuzion eritma hamda 396 mln tabletka va kapsula tayyor dori-darmon vositalari ishlab chiqarish loyiha quvvatiga ega boʻlgan “Kor Farmsanoat” Oʻzbekiston — Hindiston qoʻshma korxonasi tashkil etilganligi; “Oʻzfarmsanoat” konserni, Oʻzbekiston kimyo-farmatsevtika ilmiy-tadqiqot instituti, “Texnofarm” ochiq turdagi aksiyadorlik jamiyati, Hindistonning “Kor Xelsker Limited” kompaniyasi va Xalqaro moliya korporatsiyasi “Kor Farmsanoat” qoʻshma korxonasining muassislari ekanligi; korxonaning ustav sarmoyasi 5,5 mln AQSH dollari, shu jumladan, Oʻzbekiston tomoni ulushi — 1,37 mln AQSH dollari (25 foiz), Hindiston tomoni ulushi — 3,63 mln AQSH dollari (66 foiz), Xalqaro moliya korporatsiyasi ulushi — 0,5 mln AQSH dollari (9 foiz) miqdorida belgilanganligi; “Kor Farmsanoat” qoʻshma korxonasi va Xalqaro moliya korporatsiyasi oʻrtasidagi 6,7 mln AQSH dollari miqdorida kredit berilishi toʻgʻrisidagi qarz bitimiga muvofiq ajratilgan kreditning 3,35 mln AQSH dollari miqdoridagi birinchi qismi toʻliq oʻzlashtirilganligi maʼlumot uchun qabul qilinsin. Kredit “Kor Farmsanoat” qoʻshma korxonasining oʻz mablagʻlari hisobidan qaytariladi. 2. “Kor Farmsanoat” qoʻshma korxonasi ishlab chiqarishni tashkil etish va mahsulot ishlab chiqarish uchun olib kelinadigan moddiy-texnika resurslarining barcha turlariga, shu jumladan, asbob-uskunalarga, priborlar va mexanizmlarga, yordamchi materiallarga, dori-darmon vositalarining substansiyalariga boj va yigʻimlar toʻlashdan (bojxona rasmiylashtiruvi amalga oshirilganligi uchun boj yigʻimlaridan tashqari) 3 yil muddatga ozod qilinsin. 3. “Kor Farmsanoat” qoʻshma korxonasi loyihasi masalalari boʻyicha ishlash uchun kelayotgan chet ellik mutaxassislarga respublika hududida yashashlari va transportning barcha turlarida yurishlari uchun Oʻzbekiston Respublikasi fuqarolari uchun nazarda tutilgan tariflar boʻyicha haq toʻlash huquqi berilsin. 4. Oʻzbekiston Respublikasi Makroiqtisodiyot va statistika vazirligi, Moliya vazirligi 1999-yil va keyingi yillar uchun prognozni shakllantirishda “Kor Farmsanoat” qoʻshma korxonasining ishlab chiqarish ehtiyojlari uchun xom ashyo va materiallar import qilinishini nazarda tutsinlar. 6. Oʻzbekiston Respublikasi Tashqi iqtisodiy aloqalar vazirligi “Kor Farmsanoat” qoʻshma korxonasining ishlab chiqarish ehtiyojlari uchun asbob-uskunalar, xom ashyo va materiallar yetkazib berish yuzasidan import kontraktlarni belgilangan muddatlarda roʻyxatdan oʻtkazsin. 7. “Oʻzbekneftgaz” milliy korporatsiyasi korxonaning ishlab chiqarish ehtiyojlari uchun “Kor Farmsanoat” qoʻshma korxonasiga gaz uchun limit ajratish toʻgʻrisidagi masalani bir oy muddatda koʻrib chiqsin va hal qilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H. Karamatov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING 1994 YIL 3 NOYABRDAGI 533-SON QARORIGA OʻZGARTIRIShLAR KIRITISh TOʻGʻRISIDA
(resolution, 2020-06-16)

Oʻzbekiston Respublikasining Oila kodeksi qabul qilinishi munosabati bilan Vazirlar Mahkamasi qaror qiladi: Vazirlar Mahkamasining “Davlat boji stavkalari haqida” 1994-yil 3-noyabrdagi 533-son qarori bilan tasdiqlangan davlat boji stavkalariga (Oʻzbekiston Respublikasi QT, 1994-yil, 11-son, 49-modda) quyidagi oʻzgartirishlar kiritilsin: 4-band quyidagi tahrirda bayon qilingan holda “j”, “z” va “i” kichik bandlar bilan toʻldirilsin: “j) Nikoh shartnomasini tasdiqlaganlik, unga oʻzgartirishlar kiritganlik yoki uning amal qilishini toʻxtatganlik uchun ‎ eng kam oylik ish haqining 50 foizi miqdorida ‎ z) voyaga yetmagan bolalarga ota-onalar tomonidan aliment toʻlanishi haqidagi kelishuvni tasdiqlaganlik, unga oʻzgartirishlar kiritganlik yoki uning amal qilishini toʻxtatganlik uchun ‎ eng kam oylik ish haqining 25 foizi miqdorida ‎ i) ota-onalar tomonidan voyaga yetgan mehnatga layoqatsiz bolalariga, mehnatga layoqatli voyaga yetgan bolalar tomonidan mehnatga layoqatsiz yordamga muhtoj ota-onalariga aliment toʻlash, er-xotinlar (sobiq er-xotinlar), qarindoshlar va boshqa shaxslarning bir-biriga taʼminot berish haqidagi kelishuvini tasdiqlaganlik, shuningdek unga oʻzgartirishlar kiritganlik yoki uning amal qilishini toʻxtatganlik uchun‎ eng kam oylik ish haqining 20 foizi miqdorida”.‎ “j”—“x” kichik bandlar tegishli ravishda “k”—“sh” kichik bandlar deb hisoblansin. 5-bandda: birinchi xatboshi quyidagi tahrirda bayon qilinsin: “Fuqarolik holati dalolatnomalarini roʻyxatdan oʻtkazganlik, fuqarolarga fuqarolik holati dalolatnomalari roʻyxatdan oʻtkazilganligi toʻgʻrisida takroriy guvohnomalar berganlik, fuqarolik holati dalolatnomalariga oʻzgartirishlar, tuzatishlar va qoʻshimchalar kiritganlik, fuqarolik holati dalolatnomalari yozuvlarini tiklaganlik, familiya, ism va ota ismini oʻzgartirganlik uchun”; “b” kichik bandida: ikkinchi xatboshi “eng kam ish haqining 150 foizi miqdorida” soʻzlaridan oldin “er-xotinlarning biridan yoki ikkalasidan” soʻzlari qoʻshilsin; beshinchi xatboshi chiqarib tashlansin; “v” kichik band quyidagi tahrirda bayon qilinsin: v) 16 yoshdan 18 yoshgacha boʻlgan fuqarolar tomonidan familiya, ism, ota ismi oʻzgartirilganligi uchun‎ eng kam oylik ish haqining 50 foizi miqdorida‎ 18 yoshdan katta fuqarolar tomonidan familiya, ism, ota ismi oʻzgartirilganligi uchun ‎ eng kam oylik ish haqining 100 foizi miqdorida”;‎ “d” kichik bandida “20” raqami “15” raqami bilan almashtirilsin.
OʻZBEKISTON RESPUBLIKASIDA AVTOMOTOTRANSPORT VOSITALARI HAYDOVChILARINI TAYYORLASh, QAYTA TAYYORLASh (MALAKASINI OShIRISh), IMTIHONDAN OʻTKAZISh VA ULARGA MILLIY HAYDOVChILIK GUVOHNOMALARI BERISh TARTIBI TOʻGʻRISIDA
(resolution, 2006-12-19)

Oʻzbekiston Respublikasida avtomototransport vositalari haydovchilarini tayyorlash, qayta tayyorlash (malakasini oshirish), imtihondan oʻtkazish va ularga milliy haydovchilik guvohnomalarini berish ishlarini tartibga solish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasida joriy etiladigan avtotransport vositalarini boshqarish huquqini beruvchi yangi nusxadagi milliy haydovchilik guvohnomasining namunasi 3-ilovaga muvofiq tasdiqlansin. 2. Oʻzbekiston Respublikasi Ichki ishlar vazirligiga: Xalqaro harakatlanish xavfsizligi Konvensiyasi talablariga javob beradigan milliy haydovchilik guvohnomalarini tayyorlashga buyurtma berish, ularni seriya raqamlari boʻyicha Qoraqalpogʻiston Respublikasi, viloyatlar va Toshkent shahriga taqsimlash; 1998-yilning oxiriga qadar haydovchilarga beriladigan milliy haydovchilik guvohnomalarini markazlashgan tartibda kompyuter va boshqa texnik jihozlar asosida hisobga olish, uni shakllantirish uchun majburiy maʼlumotnomalar roʻyxatini tuzish; milliy haydovchilik guvohnomalarini berish va zarur boʻlganda ularni Axborot markazidan qidirib topishning kompyuterlashtirilgan dasturini joriy etish yuklansin. 3. Oʻzbekiston Respublikasi Markaziy banki huzuridagi “Davlat belgisi” ishlab chiqarish birlashmasiga Oʻzbekiston Respublikasi Ichki ishlar vazirligi buyurtmasi asosida yuqori sifatli milliy haydovchilik guvohnomalarini yetarli miqdorda tayyorlab berish yuklansin. 4. Mazkur qarorning bajarilishini nazorat qilish Vazirlar Mahkamasining Kommunikatsiyalar kompleksi kotibiyati va Ichki ishlar vaziri Z. Almatovga yuklansin. ‎ ‎ ‎ ‎ ‎ ‎ ‎ ‎ ‎ HAYDOVChILIK GUVOHNOMASI‎PERMIS DE CONDUIRE‎‎ OʻBEKISTON RESPUBLIKASI UZ REPUBLIC OF UZBEKISTAN‎‎ 1. Familiyasi________________________________________‎‎ ‎‎‎‎‎‎‎‏‎‎‎‎‎‎‎‏11. Boshqarish huquqi berilgan transport vositalarining toifalari‎‎ ‎‏‎‏ruxsat belgilari‎ 2. Ismi_____________________________________________‎‎ Otasining ismi______________________________________‎‎ 3. Tugʻilgan joy va sanasi______________________________‎‎ A‎ ‎‎‎‎Mototsikllar‎ ‎ ‎ ‎‎8. AAA ‎№ 000000 V‎ A toifasiga kirmaydigan, toʻla vazni 3,5 tonnagacha boʻlgan va haydovchi oʻrnidan tashqari oʻrindigʻi 8 dan oshmaydigan avtomobillar‎‎ ‎ ‎‎‎‏S. J. ‎‎4.____________________________________‎ S‎ ‎‎‎‎D toifasiga kirmaydigan toʻla vazni 3,5 tonnadan ortiq boʻlgan yuk avtomobillari‎ ‎ ‎‎Yashash joy D‎ Yoʻlovchi tashishga moʻljallangan, haydovchi oʻrnidan tashqari oʻrindigʻi 8 dan ortiq avtomobillar‎‎ ‎ ‎‎5. ____________________________________ E‎ ‎‎tirkamali transport vositalarini boshqarish huquqiga ega ‎ ‎‎Berilgan joy ‎‎Fuqarolik shaxsiy kodi ‎ ‎‎6.____________________________________ ‎‎ M. Oʻ.‎ ‎‎7.____________________________________ ‎ ‎ ‎‎Haqiqiylik muddati ‎ ‎‎10._______________________ ‎‎9.________________________‎ ‎‎ ‎‎shaxsiy imzo‎ ‎‎Imtihon hayʼati raisi imzosi‎ ‎‎
XALQARO MOLIYA KORPORATSIYASINING “FAYZ” XOLDING KOMPANIYASIGA INVESTITSIYaLARI TOʻGʻRISIDA
(resolution, 2021-02-22)

Xorijiy investitsiyalarni fond bozoriga jalb qilish va Oʻzbekiston Respublikasidagi xususiylashtirish jarayonlarini qoʻllab-quvvatlash, shuningdek Xalqaro moliya korporatsiyasi bilan hamkorlikni rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi va “Fayz” xolding kompaniyasining: ikkilamchi emissiya aksiyalari chiqarish yoʻli bilan “Fayz” xolding kompaniyasining ustav fondini 129,2 mln soʻmgacha koʻpaytirish; “Fayz” xolding kompaniyasining 500 ming AQSh dollariga teng miqdordagi aksiyalarini Xalqaro moliya korporatsiyasiga sotish hamda ishlab chiqarishni rivojlantirish va kompaniyaning ishlab chiqarilayotgan mahsulotlarini yangilash uchun Xalqaro moliya korporatsiyasining 1900 ming AQSh dollari miqdoridagi kreditini olish; 2. Oʻzbekiston Respublikasi Makroiqtisodiyot va statistika vazirligi “Fayz” xolding kompaniyasi tomonidan Xalqaro moliya korporatsiyasi ishtirokida amalga oshirilayotgan investitsiya loyihasini Oʻzbekiston Respublikasining Investitsiya dasturiga belgilangan tartibda kiritsin. 3. Oʻzbekiston Respublikasi Adliya vazirligi “Fayz” xolding kompaniyasi ustavini xorijiy investitsiyalar ishtirokidagi ishlab chiqarish korxonasi sifatida qayta roʻyxatdan oʻtkazsin. 4. “Oʻzbekinvest” eksport-import milliy sugʻurta kompaniyasi Xalqaro moliya korporatsiyasi kreditini taʼminlash uchun berilayotgan garovni yiliga 0,2 foiz stavka boʻyicha sugʻurta qilishni taʼminlasin. 5. “Oʻzgeodezkadastr” bosh boshqarmasi ikki hafta muddatda “Fayz” xolding kompaniyasiga tegishli binolar va inshootlar davlat roʻyxatidan oʻtkazilganligi toʻgʻrisidagi guvohnomani haq undirmasdan bersin. 6. “Fayz” xolding kompaniyasi xorijiy investorlarga sotilayotgan aksiyalarning nominal va sotib olish qiymati oʻrtasidagi farq hisobiga hosil boʻlgan foyda (daromad)dan soliq toʻlashdan, Xalqaro moliya korporatsiyasi bilan tuzilgan kredit bitimining amal qilish muddati davrida qoʻshilgan sarmoya ishlab chiqarishni yangilashga maqsadli foydalanilishi hisobga olingan holda, ozod qilinsin. 7. Oʻzbekiston Respublikasi Vazirlar Mahkamasining 1997-yil 18-avgustdagi 405-son qarori 4-bandining “Fayz” xolding kompaniyasi aksiyalari paketini taqsimlashga oid qismiga mazkur qarordan kelib chiquvchi oʻzgartirishlar kiritilsin va “Fayz” xolding kompaniyasi tarkibiga kirgan “Shahrisabzmebel” ochiq aksiyadorlik jamiyati 6-ilovadan chiqarib tashlansin. 8. Mazkur qarorning bajarilishini nazorat qilish Bosh vazirning oʻrinbosarlari M. Z. Usmonov va V. A. Chjen zimmasiga yuklansin.
VAZIRLAR MAHKAMASINING “OʻZBEKISTON AVTOMOBIL VA DARYo TRANSPORTI AGENTLIGINI TAShKIL ETISh TOʻGʻRISIDA” 1998 YIL 11 IYuLDAGI 296-SON QARORIGA OʻZGARTIRIShLAR KIRITISh HAQIDA
(resolution, 2001-06-05)

Vazirlar Mahkamasi qaror qiladi: 1. Oʻzbekiston avtomobil va daryo transporti agentligi tizimi xodimlarining cheklangan soni 70 kishi, shu jumladan agentlik markaziy apparati xodimlari soni (xizmat koʻrsatuvchi xodimlardan tashqari) 12 kishi, hududiy boʻlimlar xodimlari soni har bir mintaqada 4-5 kishidan iborat etib belgilansin. Oʻzbekiston avtomobil va daryo transporti agentligiga Agentlik boshligʻining bir nafar oʻrinbosariga hamda 5 kishidan iborat hayʼatga ega boʻlishiga ruxsat etilsin. 2. Agentlik va uning markaziy apparati tashkiliy tuzilmasi 1 va 2-ilovalarga muvofiq tasdiqlansin. 3. “Oʻzbekiston avtomobil va daryo transporti agentligi toʻgʻrisidagi nizom”ning V boʻlimi 10-bandi va 11-bandining birinchi xatboshi quyidagi tahrirda bayon qilinsin: “10. Agentlik boshligʻi Vazirlar Mahkamasi tomonidan tayinlanadigan bir nafar oʻrinbosarga ega boʻladi. 11. Agentlikda tarkibiga Agentlik boshligʻi (hayʼat raisi), lavozimi boʻyicha boshliq oʻrinbosari, shuningdek Agentlik tizimining boshqa xodimlari kiruvchi 5 kishidan iborat hayʼat tuziladi. Hayʼatning shaxsiy tarkibi Vazirlar Mahkamasi tomonidan tasdiqlanadi”. 4. Vazirlar Mahkamasining “Oʻzbekiston avtomobil va daryo transporti agentligini tashkil etish toʻgʻrisida” 1998-yil 11-iyuldagi 296-son qarori 3-bandining birinchi va ikkinchi xatboshi, shuningdek qarorga 2 va 3-ilovalar oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari L. Axmetov zimmasiga yuklansin.
OʻZBEKISTON RESPUBLIKASINING TASHQI SIYOSIY VA TASHQI IQTISODIY XIZMATLARI UCHUN KADRLAR TAYYORLASHNI TAKOMILLASHTIRISH CHORA- TADBIRLARI TOʻGʻRISIDA
(resolution, 2025-10-22)

Kadrlar tayyorlash milliy dasturiga muvofiq Oʻzbekiston Respublikasining tashqi siyosiy va tashqi iqtisodiy xizmatlari uchun kadrlar tayyorlash samaradorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi: Tashqi iqtisodiy aloqalar vazirligi, Davlat bojxona qoʻmitasi, Tashqi iqtisodiy faoliyat milliy banki, “Oʻzbekturizm” milliy kompaniyasi, “Oʻzbekiston havo yoʻllari” milliy aviakompaniyasi va Moliya vazirligi bilan birgalikda uch oy muddatda: Jahon iqtisodiyoti va diplomatiya universitetining davlat grantlari boʻyicha taʼlim olayotgan bitiruvchilarini tanlov yoʻli bilan tanlab olish tartibini; Jahon iqtisodiyoti va diplomatiya universiteti talabalarining malaka amaliyotini oʻtash, shuningdek professor-oʻqituvchilari va ilmiy xodimlarining stajirovkadan oʻtish tartibini ishlab chiqsin va tasdiqlasin; Oliy va oʻrta maxsus taʼlim vazirligi hamda boshqa manfaatdor vazirliklar va idoralar bilan birgalikda 1999/2000 oʻquv yilidan boshlab jahonning yetakchi universitetlari bilan birgalikda Jahon iqtisodiyoti va diplomatiya universiteti negizida bakalavrlar va magistrlar tayyorlash boʻyicha taʼlim dasturlarini ishlab chiqsin va joriy etsin; Oliy va oʻrta maxsus taʼlim vazirligi hamda Davlat test markazi (Kadrlar tayyorlash sifatini nazorat qilish, pedagog kadrlar va taʼlim muassasalari attestatsiyasi boshqarmasi) bilan birgalikda 1999-yil 1-yanvargacha Jahon iqtisodiyoti va diplomatiya universitetining taʼlim dasturlarini xalqaro akkreditatsiyaga tayyorlash maqsadida uni attestatsiyadan oʻtkazishning maxsus mezonlarini ishlab chiqsin va tasdiqlasin. 2. 1998/1999 oʻquv yilidan boshlab Jahon iqtisodiyoti va diplomatiya universiteti boʻyicha: xorijiy mamlakatlarning fuqarolarini oʻqitish qiymati, mablagʻ belgilangan tartibda toʻlangan holda, bir yilga bazaviy hisoblash miqdorining 260 baravari miqdorida belgilansin. 3. Mazkur qarorning bajarilishini nazorat qilish Bosh vazirning oʻrinbosari H.S. Karomatov zimmasiga yuklansin.